## Arbeidsoppgave 2 – Presentasjon av praksissted

## GREP 2 Presentere praksisstedet - Uke 14 og 15

Introduksjon til Arbeidsoppgave 2 (og 3) tirsdag 02.04.24  
Arbeid med arbeidsoppgave i praksis + på studiedag   
Presentasjon i gruppe mandag 15.04.24

Studentene setter seg inn i praksisstedets rammer og organisering, samt ergoterapeutenes rolle og arbeidsoppgaver. Studentene intervjuer praksisveileder eller annen ergoterapeut, og samler informasjon knyttet til LUB 1 og 12.   
Før første dag i praksis skal studentene ha startet forberedelsen til intervjuet, anvend tema fra listen under. I tillegg kan de søke på nettsider før praksis eller på studiedagen.   
Der to er på samme sted kan de forberede presentasjonen sammen – intervjue sammen. Når det legges frem i praksisgruppen, fordeler studentene fremlegget seg imellom.  
Siden denne arbeidsoppgaven kommer så tidlig i praksis, jobber studentene videre med disse LUBene i løpet av praksisperioden.

**Aktuelle tema for intervju og presentasjon kan være:**

Praksisplassens organisatoriske plassering – overordnet organisering og rammebetingelser  
- sykehus, sykehjem, bydel, kommune, privat/frivillig organisasjon, annet.  
- plassering i helsevesenet/annet; spesialisthelsetjeneste, kommunalt, privat, 1,2,3 linjetjeneste   
- Hvor kommer brukerne fra, hvor skal de videre.

Praksisstedets organisering og rammer  
- hvilke yrkesgrupper og antall, lokaler, ledelse, ...  
- bruker-grupper/diagnoser   
- type tilbud; gruppe, individuelt, tid; lengde på opphold/bruk av tjenesten  
- tverrprofesjonelt samarbeid

Beskrivelse av ergoterapi ved praksisstedet  
- Ergoterapeutens rolle og arbeidsoppgaver.   
- Hvem får ergoterapi?   
- Hvilke aktiviteter anvender ergoterapeutene i kartlegging og tiltak/intervensjon?   
- Hvilke kartleggingsredskaper anvender ergoterapeutene på praksisplassen? For eksempel intervju, observasjon og tester?

Alternativ der det ikke er ergoterapi:  
- Praksisveileders rolle og arbeidsoppgaver  
- Hvilke tilbud for aktivitet og deltagelse finnes på praksisstedet  
- Hvilke aktiviteter anvender veileder i kartlegging og tiltak/intervensjon.  
- Hvilke kartleggingsredskaper benyttes på praksisplassen.

Aktuelle Lover, nasjonale retningslinjer m.m.

**Læringsutbytter:**

LUB 1 Kunnskap: Studenten kan beskrive ergoterapiens plassering innenfor praksisstedets rammer og organisering i det norske helse- og velferdssystem.  
LUB 12 Generell kompetanse**:** Studenten kan finne og henvise til lovverk som er relevant for ergoterapeutisk profesjonsutøvelse.

**Aktuell litteratur:**

-Brandt (2019) Basisbok i ergoterapi. Kap. 9 Ergoterapeutisk undersøkelse. Kap. 12 Ergoterapeutisk intervensjon  
- *Aktuelle lover og retningslinjer*   
*- Organisasjonskart – nettsider om praksisstedet, Intropermer på praksisstedene, Samhandlingsreformen, Nasjonale retningslinjer osv.*